Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 3011

a) A mesterképzési szakon végzettek ismerik:  a nemzetközi gazdaság- és szociálpolitika összefüggéseit és elméletét, a szociális gazdaság működését,  a gazdálkodással összefüggő ismereteket,  a kutatásmódszertani és értékelési elméletet és gyakorlatot,  az Európai Unió politikai, gazdasági működésére, jogalkotására, szabályozási mechanizmusaira vonatkozó szabályrendszert,  a vállalkozások, non-profit szervezetek irányításával, vezetésével kapcsolatos jogi ismereteket,  a szervezetelemzés-és szervezetfejlesztés, a szociális marketing és menedzsment sajátosságait,  a helyi gazdaság és társadalom problémáinak elemzésére, a területfejlesztés és a helyi önkormányzatokkal való együttműködés kialakítására vonatkozó ismereteket.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes